CELEX: 32020R0191
Language: et
Date: 2020-02-10 00:00:00
Title: Komisjoni rakendusmäärus (EL) 2020/191, 10. veebruar 2020, teatavate kaupade klassifitseerimise kohta kombineeritud nomenklatuuris

13.2.2020   
               
               
                  ET
               
               
                  Euroopa Liidu Teataja
               
               
                  L 40/1
               
            
         KOMISJONI RAKENDUSMÄÄRUS (EL) 2020/191,
         10. veebruar 2020,
         teatavate kaupade klassifitseerimise kohta kombineeritud nomenklatuuris
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
         ning arvestades järgmist:
         
                     (1)
                  
                  
                     Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
                  
               
                     (2)
                  
                  
                     Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
                  
               
                     (3)
                  
                  
                     Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
                  
               
                     (4)
                  
                  
                     On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja määruse (EL) nr 952/2013 artikli 34 lõike 9 kohaselt tugineda veel teatava perioodi vältel Kõnealuseks ajavahemikuks tuleks kehtestada kolm kuud.
                  
               
                     (5)
                  
                  
                     Käesoleva määrusega ette nähtud meetmed on kooskõlas tolliseadustiku komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
         
         
            Artikkel 2
            Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
         
         
            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 10. veebruar 2020
            
               
                  Komisjoni nimel
               
               
                  presidendi eest
               
               maksunduse ja tolliliidu peadirektoraadi
               
                  peadirektor
               
               
                  Stephen QUEST
               
            
         
         
            (1)  ELT L 269, 10.10.2013, lk 1.
         
            (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
      
      
         
            LISA
            
                        Kauba kirjeldus
                     
                     
                        Klassifikatsioon (CN-kood)
                     
                     
                        Põhjendused
                     
                  
                        (1)
                     
                     
                        (2)
                     
                     
                        (3)
                     
                  
                        Elastne toru, mille välimine kiht on sünteetiline trikookangas (85 % nailonit, 15 % elastaani) ja sisemine kiht geeljas mittepoorsest plastmaterjalist vooder. Elastsed torud on erineva pikkusega (65–150 mm) ja läbimõõduga (15–30 mm).
                        Toode esitatakse tollile kasutamiseks surve ja hõõrdumise leevendamiseks tundlikel sõrmedel, sõrmeküüntel, varvastel või varbaküüntel. Toote pikkust saab lõikamisega muuta.
                        Toode on pakendatud jaemüügiks.
                     
                     
                        6307 90 10 
                     
                     
                        Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, grupi 63 märkusega 1 ning CN-koodide 6307, 6307 90  ja 6307 90 10  sõnastusega.
                        Tooteid ei või klassifitseerida rubriiki 3005, sest need ei ole oma olemuselt vatt, marli, sidumismaterjal ega samalaadne toode meditsiiniliseks otstarbeks mõeldud jaemüügivormis või –pakendis.
                        Grupi 39 märkuse 2 punkti p kohaselt ei või tooteid klassifitseerida gruppi 39 kui plastid ja plasttooted, kuna tooted on valmistatud rubriiki 5903 kuuluvast tekstiilriidest (plastidega impregneeritud, pealistatud, kaetud või lamineeritud tekstiilriie).
                        Tooted on saanud viimistletud oleku tootmises, on kasutusvalmis, ja on sellisena valmis tekstiiltooted XI jaotise märkuse 7 b kohaselt. Kuigi tooted koosnevad rubriigi 5903 tekstiilriidest (plastidega impregneeritud, pealistatud, kaetud või lamineeritud tekstiilriie), ei või neid vastavalt XI jaotise märkuse 8 punktile a klassifitseerida gruppi 59, sest gruppi 59 ei kohaldata valmistoodetele sama jaotise märkuse 7 tähenduses.
                        Rubriiki 6307 kuuluvad muud tekstiilriidest valmistooted grupi 63 märkuse 1 tähenduses, tingimusel et need ei kuulu XI jaotise muudesse rubriikidesse. See rubriik hõlmab ka tooteid, mida saab soovitud pikkuseks lõigata, ja mis on valmistooted XI jaotise märkuse 7 tähenduses (vt ka HSi selgitavad märkused, rubriik 6307, esimene ja kolmas lõik).
                        Järelikult tuleb tooted klassifitseerida CN-koodi 6307 90 10  alla kui muud tekstiilist valmistooted.